Rovinjska je policija dovršila kriminalističko istraživanje nad 23-godišnjakinjom te je utvrdila sumnju da je počinila kazneno djelo prisila prema službenoj osobi.

Naime, policijski službenici su prilikom kontrole prometa uočili 23-godišnjakinju koja je na raskrižju ulice 43. istarske divizije i Vitomira Širola Paje u Rovinju upravljala mopedom Piaggio, pulske registarske oznake, a koja je prilikom skretanja pala s mopeda.

Nakon što je odbila liječničku pomoć, vozačica je alkotestirana te joj je utvrđena koncentracija alkohola od 1,48 promila. Zbog vjerojatnosti da će nastaviti s činjenjem prekršaja, smještena je u posebne prostorije policijske postaje. Prilikom policijskog postupanja, 23-godišnjakinja je ugrizla za ruku jednog policajca dok je drugog udarila u prsa. U događaju jedan je policajac lakše ozlijeđen. Protiv osumnjičene se nadležnom odvjetništvu podnosi kaznena prijava u redovnom postupku.